  Майя Бывальцева 17-тӥ пӧсьтолэзьысен Удмуртиысь муниципал кылдытэтъёсын «гурт возёс культураос будон вакытэ музъемлэн укыр кот луэменыз» валче шуэрес югдур ялэмын. Со сярысь пуктэт улосвыл тӧролэн но кивалтэтлэн нимлыко сайтазы поттэмын. Отын пусъемын, кылдэм югдур сиён-юонъя кышкыттэмлык вылын шӧдӥськыны быгатоз шуыса. Элькунысь гурт возёсъя но сиён-юонъя министерство ыштонъёсты кулэстонъя ужрадъёсын ужанрадлык дасяны кулэ, ыштонъёслэн быдӟалазы али уг шараяськы. Муниципал кылдытэтъёслэсь тӧрооссэс шуэрес югдурез алонъя но бервылзэ утялтонъя штабъёсты радъяны но ю-няньлы кышкытлыкез капчиятонъя ужардъёсты кутыны куремын. Тодэ вайытом, таяз арын Удмуртиын бер шуныт луиз, нош инвожо но пӧсьтолэзьлэн кутсконэз салкым но зоро вал. Тегъёс: Удмуртия гуртвозёс куазь гуртвозёсъяминистерство  